**261/2012. (V.18.) számú határozat:**

**- Erzsébetvárosi Nemzetközi Egyetem támogatása -**

*(16 igen, 0 nem, 1 tartózkodás)*

1)Budapest Főváros VII. kerület Erzsébetváros Önkormányzatának Képviselő-testülete úgy dönt, hogy a Budapest Főváros VII. kerület Erzsébetváros Önkormányzat Képviselő-testülete 12/2012. (III.26.) önkormányzati rendeletének 9.§ (1) bekezdése alapján a Facultas Nonprofit Kft. részére három darab, az Önkormányzat tulajdonában lévő, legalább 1 (egy), legfeljebb 2 (kettő) szobás lakás vonatkozásában bérlőkijelölési jogot biztosít az alábbi lényeges feltételekkel:

a) a bérlőkijelöléssel érintett lakások kiválasztására az Erzsébet körút - Király utca - Városligeti fasor - Dózsa György út - Thököly út - Rákóczi út által határolt területen kerül sor;

b) a bérlőkijelölési jog ellenértéke lakásonként az érintett lakás forgalmi értékének 10%-a, azaz tíz százaléka, figyelemmel arra, hogy a fenntartó évente legfeljebb 20 (húsz) fő kerületi lakos számára biztosít díjmentes oktatást;

c) a bérlőkijelöléssel érintett lakások rendeltetésszerű használat alkalmas állagának biztosítása az intézmény fenntartójának feladata és költsége.

2)Budapest Főváros VII. kerület Erzsébetváros Önkormányzatának Képviselő-testülete úgy dönt, hogy felhatalmazza a Pénzügyi és Kerületfejlesztési Bizottságot, hogy Budapest Főváros VII. kerület Erzsébetváros Önkormányzat Képviselő-testülete 12/2012. (III.26.) önkormányzati rendeletének 9.§ (1) bekezdésében meghatározott megállapodás részleteit és feltételeit meghatározza, és szövegszerűen jóváhagyja.

**Felelős:** Vattamány Zsolt polgármester

**Határidő:** 2012. június 11.

***A határozat végrehajtásáért felelős:*** *dr. Máté Katalin a Városgazdálkodási Iroda vezetője*

*Fitosné Zemanovics Zsuzsanna a Pénzügyi Iroda vezetője*