Budapest Főváros VII. kerület Erzsébetváros Önkormányzat

Képviselő-testületének Polgármesteri Hivatala

**ALAPÍTÓ-OKIRAT**

**módosításokkal egységes szerkezetbe foglalt**

Budapest Főváros VII. kerület Erzsébetváros Önkormányzatának Képviselő-testülete (a továbbiakban: Alapító) a helyi önkormányzatokról szóló 1990. évi LXV törvény 38. § (1) bekezdése, az államháztartásról szóló 2011. évi CXCV. törvény 27. §. (1) alapján a Képviselő-testület szerveként Polgármesteri Hivatalt hoz létre, a következők szerint.

**1. A költségvetési szerv neve:** Budapest Főváros VII. kerület Erzsébetváros Önkormányzat Képviselő-testületének Polgármesteri Hivatala (továbbiakban: Polgármesteri Hivatal).

**2. A Polgármesteri Hivatal székhelye:** 1073 Budapest, Erzsébet krt. 6.

**3. Illetékességi területe:** Budapest Főváros VII. kerület (Erzsébetváros) közigazgatási területe.

**4. Az alapítói jogokkal felruházott irányító szerv neve, székhelye**: Budapest Főváros VII. kerület Erzsébetváros Önkormányzatának Képviselő-testülete (székhelye: 1073. Budapest, Erzsébet krt. 6.).

**5. A Polgármesteri Hivatal típus szerinti besorolása:**

Gazdálkodási besorolása: önállóan működő és gazdálkodó szerv.

A Polgármesteri Hivatal önálló jogi személy.

**6. A Polgármesteri Hivatal alaptevékenysége:**

Szakágazat: 841105 Helyi önkormányzatok, valamint többcélú kistérségi társulások igazgatási tevékenysége

A Polgármesteri Hivatal jogszabályban meghatározott közfeladata: általános közigazgatás

A Polgármesteri Hivatal által ellátott szakfeladatok:

|  |  |
| --- | --- |
| 812000 | Takarítás |
| 841112 | Önkormányzati jogalkotás |
| 841126 | Önkormányzatok és társulások általános végrehajtó igazgatási tevékenysége |
| 841133 | Adó, illeték kiszabása, beszedése, adóellenőrzés |
| 841169 | M.n.s egyéb kiegészítő szolgáltatások |
| 841901 | Önkormányzatok és társulások elszámolásai |
| 890603 | Szakszervezeti tevékenység támogatása |

**7**. **Vezetőjének kinevezési, megbízási, választási rendje:** a Polgármesteri Hivatal vezetője a jegyző, akit a képviselő-testület – pályázat alapján – a jogszabályban megállapított képesítési követelményeknek való megfelelés esetén határozatlan időre nevez ki.

**8.** **Foglalkoztatottjaira vonatkozó foglalkozatási jogviszony(ok) megjelölése:** a foglalkoztatottak jogviszonya alapesetben közszolgálati jogviszony, melyekre a közszolgálati tisztviselőkről szóló 2011. évi CXCIX. törvény az irányadó. Egyes foglalkoztatottjainak jogviszonya munkaviszony, melyekre nézve a Munka Törvénykönyvéről szóló 2012. évi I. törvény az irányadó. Egyéb foglalkoztatásra irányuló jogviszonyra, megbízásos jogviszonyra nézve a Polgári Törvénykönyvről szóló 1959. évi IV. törvény az irányadó.

9. A Polgármesteri Hivatal elhelyezését, - feladatellátását - szolgáló vagyon:

Ingatlanok:

Budapest, VII. kerület 34563 hrsz. alatt felvett,

Budapest, VII. kerület, Erzsébet krt.6.,

Budapest, VII. kerület 32965 hrsz alatt felvett,

Budapest VII. kerületi Garay utca 5.,

Budapest, VII, kerület 33821 hrsz. alatt felvett,

Budapest, VII. kerület, Rottenbiller u. 44.

Immateriális vagyon, tárgyi eszközök: a költségvetési szerv vagyonleltárában felsorolt, és a szervezet működését szolgáló ingó vagyontárgyak.

10. A feladatellátást szolgáló vagyon az alapító tulajdonában van, az ingatlanokat az alapító bocsátja rendelkezésre. A vagyontárgyak a Polgármesteri Hivatal használatában vannak. Az ingó vagyon feletti rendelkezési jog a Polgármesteri Hivatalt az önkormányzat vagyonrendeletében foglaltak szerint illeti meg.

11. A Polgármesteri Hivatal vállalkozási tevékenységet nem végez.

12. A jelen alapító-okirat elfogadása nem érinti a Polgármesteri Hivatalként az 1990. évi LXV. törvény hatályba lépésétől kezdődően a Polgármesteri Hivatal működését, eljárását, döntéseit. A Polgármesteri Hivatal jogszabály rendelkezése alapján jött létre, megszűnéséről az alapító nem dönthet.

A jelen alapító-okiratot az alapító Képviselő-testület 2003. március hónap 28. napján meghozott, 121. számú határozatával fogadta el, és 2005. március hónap 18-napján meghozott 130. számú; a 2006. június 12-én meghozott 284. számú, a 2007. február 23. napján meghozott 77. számú, a 2007. június 15-én meghozott 396. számú valamint a 2009. május 22. napján meghozott 229. számú, 2009. szeptember 21. napján meghozott 459 számú határozatával, 2009. december 14. napján meghozott 654. számú határozatával valamint 2010. június 11. napján 281., 2011. április 15. napján meghozott 394. számú határozatával valamint a 2011. június 29. napján meghozott 602 számú határozatával, a 2011. november 17. napján 813 számú határozatával, a 2012. március 22. napján 122 számú határozatával,valamint a 2012. június 28. napján meghozott …… számú határozatával módosította és egységes szerkezetbe foglalta.

Budapest, 2012. hó . nap

|  |  |
| --- | --- |
| **dr. Gotthard Gábor**  **jegyző** | **Vattamány Zsolt**  **polgármester** |